Gaan maar 'n geslag of wat terug in die lewe van 'n Afrikaner en jy vind dat hy van die platteland af kom en heel dikwels van die plaas af. Hierdie band met die grond en die oop vlaktes voel ons nog steeds en daarom vlug ons gewoonlik uit die stede by elke moontlike geleentheid om net weer daar buite te wees, met die mense te gesels en te verneem van die mooi dinge wat ons voorouers geken het. .
Die konsertina is ook 'n groot deel daarvan en soos Japie Laubscher hom speel, ruik hy boeretroos en karringmelkbeskuit. Die ou dinge gaan dikwels verlore. Kyk na Japie se komposisies en daar sien u nog 'n manier waarop hy die oue laat voortleef.